Diari Oficial de la Generalitat Valenciana


Sumari del DOGV 9644, del 20-07-2023 (2023/8087)

RESOLUCIÓ de 13 de juliol de 2023, del director general de LABORA Servei Valencià d'Ocupació i Formació, de remissió d'expedient i citació de persones interessades en el recurs contenciós administratiu, Procediment ordinari número 4/000278/2023, seguit davant del Tribunal Superior de Justícia de la Comunitat Valenciana, Sala Contenciosa Administrativa, Secció Quarta.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/8087


Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 13 de juliol de 2023, del director general de LABORA Servei Valencià d'Ocupació i Formació, de remissió d'expedient i citació de persones interessades en el recurs contenciós administratiu, Procediment ordinari número 4/000278/2023, seguit davant del Tribunal Superior de Justícia de la Comunitat Valenciana, Sala Contenciosa Administrativa, Secció Quarta. [2023/8087]  
  
  
Remissió de l'expedient i citació a les persones interessades en el recurs contenciós administratiu, Procediment ordinari número 4/000278/2023, seguit davant el Tribunal Superior de Justícia de la Comunitat Valenciana, Sala Contenciosa Administrativa, Secció Quarta, a instàncies del sindicat Unió Sindical Obrera Comunitat Valenciana (USO-CV) contra la resolució:  
  
«Resolució de 18 de maig de 2023, del director general de Labora-Servei Valencià d'Ocupació i Formació, per la qual s'aprova la convocatòria de subvencions destinades al finançament de plans de formació en l'àmbit de la Comunitat Valenciana, dirigits a la capacitació per al desenvolupament de les funcions relacionades amb el diàleg social i la negociació col·lectiva per a l'exercici 2023. (DOGV 25.05.2023)»  
  
Vista la citació formulada per Acord de data 23 de juny de 2023, del Tribunal Superior de Justícia de la Comunitat Valenciana, Sala Contenciosa Administrativa, Secció 4, Procediment Ordinari número 4/000278/2023.  
Vistos els articles 48 i 49 de la Llei reguladora de la jurisdicció contenciosa administrativa, de 13 de juliol de 1998, per tot l'exposat, és procedent i resolc  
  
Primer  
Tindre com a citada aquesta administració en el Procedimient ordinari número 4/278/2023.  
  
Segon  
Remetre al Tribunal Superior de Justícia de la Comunitat Valenciana, Sala Contenciosa Administrativa, Secció Quarta, una còpia autenticada de l'expedient administratiu en el recurs contenciós administratiu, Procedimient ordinari 4/278/2023 seguit a instàncies del sindicat Unió Sindical Obrera de la Comunitat Valenciana (USO-CV) SL, contra LABORA Servei Valencià d'Ocupació i Formació.  
  
Tercer  
Notificar aquesta resolució a les persones interessades que poguera haver-hi, mitjançant la seua inserció en el Diari Oficial de la Generalitat Valenciana, comunicant-los la iniciació del recurs contenciós administratiu, perquè puguen personar-se com a demandats, si al seu dret convé, en el termini de nou dies des de la publicació d'aquesta resolució, degudament representades en la forma establida en l'article 23 de l'esmentada llei jurisdiccional, en el Procediment ordinari 275/2022, seguit davant l'esmentat Jutjat Contenciós Administratiu número 8 de València.  
Es fa saber a les persones interessades que, de personar-se fora de l'indicat termini, se'ls tindrà per part únicament per als tràmits no preclosos, i si no es personaren oportunament continuarà el procediment pels seus tràmits, sense que hi haja lloc a practicar-los notificació de cap classe.  
  
Quart  
Remetre còpia de l'expedient administratiu a l'Advocacia de la Generalitat, per a la seua tramitació i defensa.  
  
València, 13 de juliol de 2023.- El director general de Labora -Servei Valencià d'Ocupació i Formació: Enric Nomdedéu i Biosca.